**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/248-2/2015.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2015. március 16-ai nyilvános ülésére**

**Tárgy:** Költségvetési forrás biztosítása a helyi járati alközpont gázellátás hálózatfejlesztésére és közvilágítási vezérlőegység kialakítására.

**Az előterjesztő:** Papp Gábor polgármester

**Készítette:**  Babics Tamás osztályvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete a Hévíz Város Önkormányzata NYDOP-3.2.1/B-12-2013-0007 számú Hévíz Város és környezetének közösségi közlekedésfejlesztése című pályázati projekt az útépítési, csapadékvíz elvezetési, és építészeti és a járulékos építési feladatok kivitelezésének határideje 2015. április 30.

A projekt készültségi foka a 90 %-ot meghaladta, a kivitelezést végző Strabag Zrt a hátralévő munkálatokat 2015. április elejétől fogja folytatni.

A létesítmény gázellátáshoz az EON gázszolgáltatójával az ingatlan gázellátására 2014. augusztusában a szolgáltatóval megállapodást kötöttünk, a fejlesztésre bruttó 1.929.689.- Ft-ot befizettünk.

Az EON által megbízott tervező és a szolgáltató a terveket a helyszínen egyeztette. Az időközben változó csatlakozási helyekre és a mérőórák elhelyezésére vonatkozó kiépítési szabályok szerint a tervezett csatlakozási és mérési pontot az épülethez közelebb kell elhelyezni, ezért a gázellátási tervet módosítani kellett, a közterületen elhelyezendő gázvezeték hossza így megnőtt.

A tervek elkészültek, melyet az EON elfogadott, de ez szükségessé tette az elosztói csatlakozási szerződés módosítás kezdeményezését.

Az EON az új ajánlatát megküldte, így a felhasználó által fizetendő csatlakozási díj összege bruttó 3.089.100.- Ft-ra módosult, figyelembe véve a már befizetett 1.929.689.- Ft-os összeget, a különbözetet kell megfizetnünk, azaz bruttó 1.159.411.- Ft-ot. Ez az összeg azonban a 2015. évi költségvetésben nem biztosított.

Ugyancsak a helyi járati alközponthoz kapcsolódó kérdés az újonnan kiépült közvilágításhoz kötődik. A közvilágítás mérését a nagyparkolói rendszerhez kívántuk illeszteni. A Nagyparkoló fejlesztési terv szerint a meglévő sétány végén lévő kandeláberhez illeszkedett volna az alközpont közvilágítása, ez a beruházás azonban még nem kezdődött meg. A Nagyparkoló északi kijáratánál épült ki a helyi járati alközpontot elektromos csatlakozó szekrénye, mely szekrény bővítésével ott kialakítható az új mérő- és vezérlőszekrény. Ennek költsége bruttó 500.000.- Ft.

A 2015 évi költségvetésben fedezet e feladatokra nem áll rendelkezésre.

**Tisztelt Képviselő-testület!**

A helyi járati alközpont gázellátása és a közvilágítás városi rendszerhez kapcsolására kérjük, hogy a Képviselő-testület Hévíz Város Önkormányzat 2015. évi költségvetéséről szóló 3/2015. (II.17.) számú rendelet 1/7 melléklet III./6/1 sorához bruttó 1.659.411.-Ft plusz forrást biztosítson az 1/8 melléklet egyéb felhalmozási tartalék sor terhére.

Hévíz, 2015. március 9.

**2.**

**Határozati javaslat**

1. Hévíz Város Önkormányzat Képviselő-testülete, a Hévíz Város Önkormányzat 2015. évi gazdálkodásáról szóló 3/2015. (II.17.) számú rendelet 1/7 melléklet III./6/1 sorához bruttó 1.659.411.- Ft plusz forrást biztosít az 1/8 melléklet egyéb felhalmozási tartalék sor terhére. A Képviselő-testület felhatalmazza a polgármestert a szükséges szerződések megkötésére.

Felelős: Papp Gábor polgármester

Határidő: 2015. április 15.

2. A képviselőtestület felkéri a jegyzőt, hogy Hévíz Város Önkormányzat 2015. évi gazdálkodásáról szóló 3/2015. (II.17.) számú rendelet módosítására irányuló rendelet-tervezet kidolgozásáról és beterjesztéséről gondoskodjon.

Felelős: dr. Tüske Róbert jegyző

Határidő: 2015. április 30.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |